cyanic-selkie/wikianc huggingface dataset:
Frankrike
Det franske koloniriket
Frankrike begynte oppbyggingen av det franske koloniriket på begynnelsen av 1600-tallet, og på 1800- og 1900-tallet var dette blitt verdens nest største (etter det britiske imperiet). I perioden 1919-39 var riket på sitt største og omfattet da et landareal på 12,347,000 kvadratkilometer. Sammen med den europeiske delen av Frankrike omfattet riket på denne tiden 8,6 % av verdens landareal.
President, regjering og parlament
Frankrike har et semipresidentsystem, der presidenten er statsoverhode og velges direkte av folket. Presidenten er øverstkommanderende for landets væpnede styrker og styrer mesteparten av utenrikspolitikken. Presidenten har også ansvaret for å utpeke statsministeren. Statsministeren velger i sin tur regjeringen og har det daglige ansvaret for denne. Frankrike har parlamentarisme, noe som tvinger presidenten til å utpeke en statsminister med støtte i nasjonalforsamlingen. I mai 2017 avløste Emmanuel Macron sosialistpartiets François Hollande som Frankrikes president.
Frankrike har et tokammersystem der parlamentet er delt i to. Underhuset heter Assemblée nationale française og består av 577 delegater valgt for femårsperioder. Valgene foregår i enkeltmannskretser, i to omganger. Frankrikes senat er overhus og er det minst viktige av de to husene. Senatet har 321 senatorer, og disse velges i indirekte valg. En kuriositet ved det franske systemet er at presidenten kun kan tale til det samlede parlamentet, som altså da møter som begge hus i en og samme forsamling, og denne kalles da «kongressen».
Politiske partier
Frankrike har et flerpartisystem, der enkeltpartier i liten grad har oppnådd flertall alene. Landet har derfor stort sett hatt koalisjonsregjeringer. Siden 1980-tallet har det vært to hovedalternativer i fransk rikspolitikk, med en venstre- og en høyreorientert blokk.
Venstresiden har vært dominert av Parti socialiste, men består også av en rekke småpartier som Parti communiste français, Les Verts og Parti radical de gauche. Den moderate høyresiden er dominert av Union pour un mouvement populaire. I tillegg til disse finnes sentrumspartiet Mouvement démocrate, som spiller en mer uavhengig rolle. På den radikale høyresiden finnes Front national, som profilerer seg på EU-motstand og en streng innvandringspolitikk.
Administrativ inndeling
Frankrike er delt inn i 18 regioner, hvorav 13 ligger i France métropolitaine. De 13 europeiske regionene er videre delt inn i departementer, nummerert fra 1 til 95 i alfabetisk rekkefølge. I tillegg kommer to korsikanske departementer som følger egne nummerbenevnelser, 2A og 2B. Frankrike regner også de fem franske koloniene, de såkalte département d'outre-mer (les DOMs): Guadeloupe, Martinique, Fransk Guyana, Mayotte og La Réunion administrativt som egne franske departementer. Departementene er videre delt inn i arrondissement, kantoner og kommuner. Frankrike hadde 36,700 kommuner i 2012, der den gjennomsnittlig størrelsen er 15 km2.
Foruten de 18 regionene består den franske republikken av de oversjøiske samfunnene Fransk Polynesia, Saint-Barthélemy, Saint-Martin, Saint-Pierre og Miquelon og Wallis- og Futunaøyene, Ny-Caledonia som har særstatus og de to oversjøiske territoriene Îles éparses i Indiahavet og De franske sørterritorier.
Forsvars- og utenrikspolitikk
Frankrikes forsvar er inndelt i hæren, marinen, luftforsvaret og gendarmeriet. Landet har også kjernefysiske våpen. Presidenten er øverste myndighet både for de konvensjonelle styrkene og for det kjernefysiske arsenalet. Øverste fagmilitære leder er sjefen for forsvarsstaben, som pr. 2009 er Jean-Louis Georgelin. Frankrike har ikke verneplikt. Det franske forsvaret er også kjent for Fremmedlegionen, en militær enhet kun bestående av utenlandske soldater. Frankrike er med i NATO.
Frankrike var et av landene som grunnla De forente nasjoner, og landet har fast plass i FNs sikkerhetsråd. Landet var også en av grunnleggerne av Den europeiske union, og har helt siden Det europeiske kull- og stålfellesskap i 1951 og Roma-traktaten i 1957 spilt en sentral rolle i det europeiske samarbeidet. Frankrike har også vært initiativtager for et tettere samarbeid i middelhavsområdet og var en pådriver for Unionen for Middelhavet. Frankrike har også en ledende rolle i La Francophonie, en internasjonal organisasjon av stater og regioner som benytter fransk språk eller der fransk språk og kultur har særlig betydning.
Frankrike har fortsatt tette bånd til en rekke av de tidligere koloniene. Dette gjelder spesielt i det tidligere Fransk Vest-Afrika, der Frankrike også etter avkolonialiseringen har intervenert militært i flere land.
Forholdet til Norge
Allerede i tiden like etter unionsoppløsningen var forholdet mellom Frankrike og Norge godt, og Frankrike åpnet et konsulat i Kristiania i 1905. Opprettelsen av Norsk Hydro samme år bidro til det gode forholdet, og franskmenn var tungt inne på eiersiden og i ledelsen av det nye industriselskapet. I 1907 ble det signert en vennskapsavtale hvor Frankrike anerkjente Norges grenser, og i årene fram mot første verdenskrig var Frankrike en av de fremste investorene i norsk industri, spesielt innen vannkraft, kjemi og elektrometallurgi. Brennevinsforbudet i Norge i 1919 førte imidlertid til et anstrengt forhold mellom de to landene, da Frankrike og andre vinproduserende land mistet tilgangen til det norske markedet. De franske protestene ble tatt seriøst i Norge, da Frankrike var et viktig eksportland for norsk fisk. Konflikten endte med en avtale der Frankrike fikk selge svakvin i Norge. Denne avtalen ble igjen opptakten til Vinmonopolet.
Frankrike er en av Norges største handelspartnere og utgjør Norges tredje største eksportmarked. 78 % av den norske eksporten til Frankrike består av olje- og gass.Andre viktige norske eksportvarer til Frankrike er aluminium og fisk. De viktigste franske eksportvarene til Norge er industrimaskiner/datamaskiner, biler og elektriske apparater. I 2008 var den totale norske importen fra Frankrike på ca. 18 milliarder kroner, mens eksporten til Frankrike på samme tid var på ca. 87 milliarder kroner.
Den franske ambassaden i Oslo ligger i Drammensveien 69, mens Norges ambassade i Paris ligger i 28 rue Bayard (like ved Avenue des Champs-Élysées). Begge lands konsulatavdelinger har samme adresse som ambassaden.
Næringsliv
Frankrike er medlem av G8-gruppen av ledende industrialiserte land. Det er rangert som verdens femte største og Europas nest største økonomi etter bruttonasjonalprodukt (BNP). Med 39 av de 500 største selskapene i verden i 2010 rangeres Frankrike som verdens 4. og Europas 1. i Fortune Global 500, foran Tyskland og Storbritannia. Frankrike, sammen med 11 andre medlemsland i EU, lanserte euro den 1. januar 1999, med euromynter og -sedler som helt erstattet fransk franc (₣) tidlig i 2002.
Kultur
De forskjellige politiske regimer har alltid støttet kunstneriske aktiviteter, og etableringen av kulturministeriet i 1959 har hjulpet til å bevare landets kulturarv og gjøre den tilgjengelig for allmennheten. Kulturdepartementet har vært svært aktiv siden oppstarten. Det har gitt støtte til kunstnere, fremmet fransk kultur på verdensbasis, er støttespiller for festivaler og kulturarrangementer samt beskytter av historiske monumenter. Den franske regjeringen har også klart å få til et kulturelt unntak i GATT, for å forsvare audiovisuelle produkter laget i landet.
Oppføring på UNESCOs lister
Verdensarvsteder
Oppføringer på UNESCOs verdensarvliste (World Heritage List), verdens kultur- og naturarvsteder.
Mesterverker i muntlig og immateriell kulturarv
Oppføringer på UNESCOs liste knyttet til aktivt vern av immateriell kultur (Intangible Cultural Heritage). Årstallet angir når det ble listeført hos UNESCO.
Lea-Francis
Produksjonen av biler opphørte i 1952, men det har vært forsøk på å gjenopplive merket flere ganger.
Jean d’Armagnac
Jean d'Armagnac (født ca. 1370, død 8. oktober 1408) var en av Den katolske kirkes kardinaler. Han var erkebiskop av Rouen i Frankrike.
Han ble kreert til kardinal (pseudokardinal) 22. september 1408 av motpaven Benedikt XIII.
Hans Westberg
Hans «Hasse» Westberg (født 1938) er en svensk trener og tidligere ishockeyspiller. Han trente Storhamar IL i to sesonger. Han har også vært trener i Nederland, andre norske klubber det norske landslaget.
Hasse Westberg, sammen med assistenten Steinar Johansen, ledet Storhamar til opprykk i 1. divisjon i 1982. Opprinnelig ble han invitert for å lede hockeyskolen i den nybygde Storhamar ishall, men lot seg overtale til å trene Storhamars A-lag. Han tok seg også av deler av den markedsmessige jobben i klubben. Etter at Storhamar etablerte seg i toppserien, forlot han klubben for å lede det norske landslaget.
Semantic theory of survey response
The Semantic Theory of Survey Response (STSR) eller «den semantiske teorien om spørreskjemaresponser» er en psykologisk teori om hvorfor folk svarer som de gjør på spørsmål i spørreskjemaer.
Den grunnleggende ideen i STSR er at folk besvarer spørsmål ved å finne ut hvor likt et spørsmål er med andre spørsmål i spørreskjemaet. Denne teorien står i motsetning til andre syn på responser fra spørreskjemaer. I 1932 innførte Rensis Likert den nå velkjente teknikken med å be folk svare på en skala fra for eksempel 1 til 5 for å angi i hvilken grad de er enige med utsagn i spørreskjemaet. De vanligste statistiske metoder i bruk vil bruke disse tallene som uttrykk for hvor sterk respondentens holdning er til de temaer som beskrives i spørsmålene. Ofte brukes det svært avanserte statistiske metoder for å lage modeller av hvordan holdninger henger systematisk sammen i respondentenes atferdsmønstre. Slike statistiske modeller er mye brukt i sosialpsykologisk forskning som organisasjonspsykologi, markedsføring og bruk av IT-utstyr.
STSR hevder i stedet at når folk besvarer et spørreskjema må de først forstå meningen i hvert av spørsmålene. De statistiske mønstrene i data fra spørreskjemaer representerer først og fremst hvor like respondentene oppfatter spørsmålene, det vil si spørsmålenes grad av semantisk overlapp - derav navnet på teorien. Dette er viktig fordi det innebærer at statistiske sammenhenger i data er gitt på forhånd - altså før noen i det hele tatt har besvart spørreskjemaene. STSR ble for første gang støttet av empirisk forskning i 2014, da en undersøkelse av flere velkjente spørreskjemaer innen ledelsesforskning viste at de statistiske mønstrene faktisk kunne tilbakeføres til de semantiske egenskapene i spørsmålene. Denne undersøkelsen fant støtte for STSR i spørreskjemaer som angikk ledelse, motivasjon og andre arbeidspsykologiske spørsmål. Imidlertid fant man lite støtte for STSR i data fra en personlighetstest basert på fem-faktor-teori. Senere har disse funnene blitt bekreftet av uavhengige forskere.
Forskning på spørreskjemaer har lenge vært kjent for å påvise statistiske sammenhenger som er høyere enn det som er rimelig i virkeligheten, såkalt felles metodevariasjon («common method variance» på engelsk). En forklaring på dette basert på STSR er at statistiske modeller fra spørreskjemaer bare reproduserer de abstrakte semantiske mønstrene, mens det faktisk ser ut til at informasjonen om holdningsstyrke blir filtrert ut av de vanligste statistiske metoder. Statistikken fra spørreskjemaer risikerer derfor paradoksalt nok å ikke handle om det man spurte respondentene om.
Muligheten for å teste ut STSR i praksis er oppstått gjennom utviklingen av digital tekstanalyse som for eksempel Latent Semantisk Analyse (LSA), som gjøre det mulig å lage kvantitative sammenlikninger av mening i parvise tekster, slik som spørsmål i spørreskjemaer. En teknikk for å utvikle LSA i statistikkprogrammet R er beskrevet av David Gefen og medarbeidere. Videre er en praktisk veileder i anvendelse av STSR på forskning om trening og motivasjon i organisasjoner publisert.
Teorien har flere praktiske konsekvenser. For eksempel har metoden vist at begrepene folk bruker om «ledelse» og «helter» har så mye til felles at spørreskjemaer om ledelse raskt blandes opp mer overdrevne, heroiske forestillinger om helter. Videre vil teorien kunne gjøre det mulig å predikere manglende responser langt bedre enn tidligere teknikker. En studie publisert i 2018 viser at det er mulig å fylle ut opp mot 75 % av manglende responser i et spørreskjema med 45 spørsmål, basert på kunnskapene om respondentens tre første svar. Denne teorien reiser dermed tvil over hvorvidt statistiske teknikker for modellering av spørreskjemadata egentlig er et uttrykk for holdninger og holdningsstyrke. Statistiske modeller som bygger på korrelasjons- og kovariansmatriser beskriver i stedet kognitive prosesser involvert i språkforståelse.
Det gjenstår å se om og på hvilke områder STSR kan befeste seg som den mest sannsynlige forklaringen på statistiske mønstre i data fra spørreskjemaer. Dette er av betydning fordi statistiske modeller av spørreskjemaer er en av de viktigste kvantitative metodene i moderne sosialvitenskap. En lovende utvikling på feltet er en studie av Oscar N.E. Kjell og medarbeidere ved Lunds Universitet som viser at selve spørreskjemaet er overflødig. I stedet kan man analysere respondentenes språklige svar direkte.
The Haunting (Somewhere in Time)
Sangen stammer opprinnelig fra albumet The Black Halo (2005), som er et konseptalbum, og løst basert på Goethes Faust.
I sangen prøver alkymisten Ariel (Roy Khan) å forklare for den unge vakre Marguerite (Simone Simons) at han ser henne som en skygge av sin avdøde elsker Helena (Mari Youngblood), og at følelsene for henne egentlig er rettet mot Helena, og at han aldri kan elske henne slik hun elsker ham. I en duett ber han henne om å forlate og glemme ham, og at de kanskje engang igjen kan møtes. Han forlater henne så, for aldri å treffe henne igjen.
Albumutgivelser
Sangen er utgitt på følgende Kamelot-album:
Blåved
Blåved er en type misfarget trevirke.
Nzi-Comoé
N'zi-Comoé er en region på Elfenbenskysten. Den ligger sentralt øst i landet og grenser til regionene Vallée du Bandama, Zanzan, Moyen-Comoé, Agnéby, Lagunes og Lacs.
Blåved
Misfargingen skyldes angrep av en sopp med mørkt mycel, Ceratostoma pilifera, som eter opp membranene i porene. Dermed går vannet raskere i blåved enn i annen ved. Slik ved råtner også fortere, men er raskere å impregnere. Blåved oppstår særlig i nyfelt tømmer og nysagd trevirke av gran og furu som blir lagret fuktig. Fargen er vanligvis mørk gråblå, men kan også være gråsvart, brun, rød, gul og grønn. Veden kalles da ofte «fargeskadet virke». Blåved påvirker lite styrken i treet, men angrepet trevirke passer ikke all slags bruk og representerer derfor et verditap. Fargeflekker kan likevel aksepteres som et særpreg i tremøbler og paneler. En kan også bleike blåved med kaustisk soda og annet for å fjerne misfargingen.
Betegnelsen blåved brukes både om treet og misfargingen.
Nzi-Comoé
Administrativ inndeling
N'zi-Comoé er delt inn i fem departementer.
Peter Østbye (skiprodusent)
De kjente skiløperne Trygve og Sverre Brodahl og deres yngre bror Odd jobbet i en tid på Østbyes fabrikk, før Sverre og Ivar Alme etablerte skiprodusenten Alme & Brodahl på Hønefoss.
I tillegg til å produsere ski produserte Østbye også sin egen skismøring. Han fikk patent på framstilling av klister den 20. desember 1913, under navnet Østbyes klister. Mixolin universalklister revolusjonerte skisporten. Med egenprodusert smøring vant også Østbye over storfavoritten Lauritz Bergendahl på 18 km i Holmenkollen i 1914, noe som vakte stor oppsikt.
Peter Østbye var gift med Halldis Neegaard Østbye (1898–1983), en antisemittisk forfatter tilknyttet Nasjonal Samling (NS) før og under andre verdenskrig. Østbye var selv medlem av NS og sympatiserte med nazistene. Både han og kona var tilstede på Nasjonal Samlings første partiting den 28. januar i 1934. Etter krigen ble han dømt for landssvik og måtte sone to år i fengsel. Dommen medførte også at han måtte betale erstatning. Som følge av det siste ble blant annet Splitkeinfabrikken solgt, til Laila Schou Nilsen i 1947, for å kunne dekke Østbyes forpliktelser. Han beholdt imidlertid rettigheten til skismørningen og eiendommen i Brugata 3c. Kona Halldis Neegaard Østbye fikk sju år i fengsel.
Splitkeinfabrikken ble i 1950 flyttet til Hønefoss og fusjonert med skiproduksjonen til Alme & Brodahl. På Hønefoss hadde Alme & Brodahl startet produksjon av splitkeinski fra høsten 1937, og skimerket Splitkein var et resultat av sammenslåingen. Splitkeinski var en videreutvikling av den berømte Brodahl-skia og hadde sine største meritter under de olympiske vinterlekene i Oslo i 1952 og Cortina d'Ampezzo i 1956, da Hallgeir Brenden vant gull på henholdsvis 18 km og 15 km med slike ski.
Østbye Skiwax AS eies i dag av Norsk Skieventyr AS i Kviteseid og har adresse Morgedal.
Douala
Douala er en by i Kamerun og hovedstaden i regionen Littoral. Byen ligger ved munningen av elven Wouri. Douala hadde 1 884 802 innbyggere i 2005. Byen har lenge hatt omtrent like stort folketall som Yaoundé. Lenge var Douala den største byen i Kamerun, men nå er Yaoundé større. Byen har en stor produksjon av kakao, kaffebønner, palmeolje og tømmer. Disse varene blir eksportert via havnen. Douala ble tysk i 1884, og var hovedstaden i Tysk Kamerun fra 1901–1916. Fra 1940–1946 var byen hovedstaden i Fransk Kamerun.
Pensel
En pensel er en liten kost eller børste formet som en hårbunt eller -bust festet ytterst på et skaft som håndtak. Pensler blir brukt som redskap for å påføre maling, lakk, tusj og liknende eller for å smøre på andre halvflytende stoffer. En kan skille mellom pensler til matlaging, for eksempel påføring av grillolje, malerkoster til maling av hus, flater og gjenstander, og kunstnerpensler til å male bilder med. Kunstnere kan også bruke for eksempel smørpensel eller sminkepensler når det passer.
Kunstnerpensler
Kunstnerpensler er utstyrt med skaft, tradisjonelt av tre, som ofte er lakkert som er påsatt en metallhylse som holder fast busten. Busten kan være grisebust, men også andre dyrehår, og utformet etter de behov fabrikant og kunstner er kommet fram til. Tradisjonelt er akvarellpensler kortere og med hår, mens oljemalepensler er lengre, med bust varierende fra helt myk og lang til kort og stiv.
Størrelser og materialer
Fabrikantene er ikke enige om noe bestemt målesystem, men de laveste numrene angir oftest minste pensel, fra 000 og opp. Størrelse 15 er vanligvis 15 millimeter i bredde eller diameter. på større pensler og koster står ofte målet oppgitt med mm.
Busten kan være naturhår eller syntetfiber. Til nå har naturhår og -bust vært foretrukket til oljemaling og akvareller, men de nyere fibrene er i ferd med å få tilhengere også der. (De første syntetfibrene hadde en tendens til å bli sprøere ved langvarig kontakt med terpentin og andre løsemidler). Akrylfarger og syntetbust synes også å være en kombinasjon, siden busten ikke forandrer karakter ved å dyppes i vann.
De stive bustene er enten av svinebust eller kunstfiber.
Myke hårpensler kan være syntetiske eller av hår fra ekorn, mår, kanin, okse, hest, geit eller grevling. Billigere hårpensler kan presenteres under tittelen kamelhår – men det er det garantert ikke.
Marokkansk-arabisk
Marokkansk-arabisk eller darija (i Marokko kjent som الدارجة, eddarija, [əddæɾiʒæ]; berberisk: eddarija eller taɛrabt) er varianten av arabisk som snakkes i Marokko. For offisielle meddelelser benytter regjeringen og andre offentlige organer moderne standard arabisk, et språk som ikke snakkes i dagliglivet og som bare brukes i dokumenter og på TV-nyheter). En blanding av skriftlig arabisk, og fransk eller spansk brukes i næringslivet og banktjenester.
Marokkansk-arabisk tilhører dialektkontinuumet maghrebiarabisk og er i en viss grad gjensidig forståelig med algeriske og tunisiske arabiske dialekter. Imidlertid har marokkansk-arabisk en sterk tilstedeværelse i marokkansk TV-underholdning, kino, og reklame. Marokkansk-arabisk oppviser en sterk historisk og språklig innflytelse fra berberspråk.
Jim Smith
James «Jim» Smith (født 17. oktober 1940 i Sheffield i South Yorkshire i England, død 10. desember 2019) var en britisk fotballspiller og fotballmanager. Han spilte for seks engelske fotballklubber og var manager for ni engelske fotballklubber. Smith kalles ofte «Bald Eagle» på grunn av manglende hår.
Bremsekrok
Bremsekrok (engelsk «arresting hook» eller «arresting gear») er en lang krok integrert i fly som skal lande på korte landingsbaner, spesielt på hangarskip, for å minske bremselengden. Kroken senkes ned under flyet før landing, og skal fange en tverrgående vaier over hangardekket eller rullebanen for å redusere landingshastigheten betydelig raskere enn flyets egne bremser er i stand til.
Jim Smith
Smith var manager for Oxford United FC som spiller i Conference National, og han satt i styret til denne fotballklubben.
Bremsekrok
En bremsekrok er normalt laget av en svært sterk og lett metallegering. De fleste norske militære rullebaner er utstyrt med bremsevaiere for å stoppe fly utstyrt med bremsekrok, som blant annet de norske F-16-flyene.
Jim Smith
Som manager
I juni 1969 ble Jim Smith manager for Boston United, som på denne tiden ikke var med i The Football League. Hans første managerjobb for en klubb som var med i The Football League var i Colchester United, som i 1972 spilte i 4. divisjon. I hans første hele sesong som manager i denne klubben, 1973/74-sesongen, rykket laget opp til 3. divisjon, og i sesongen etter ble de nummer 11 i 3. divisjon.
Sommeren 1975 aksepterte Smith et tilbud fra Blackburn Rovers FC, som på denne tiden spilte i 2. divisjon, om å bli deres nye manager. Han var nesten tre sesonger i Blackburn før han i mars 1978 gikk til Birmingham City FC. Birmingham spilte i den engelske toppdivisjonen da Smith overtok jobben som manager, og laget endte som nummer 11 i 1977/78-sesongen. Året etter gikk det ikke like bra, og klubben rykket ned til 2. divisjon etter å ha blitt nummer 21 og nest sist i 1. divisjon. Smith fotsatte imidlertid som manager i klubben fra West Midlands, og året ble det tredjeplass, og opprykk til toppdivisjonen.
Bremsekrok
I spesielle tilfelle kan man også benytte et nett (ofte en «netting» av ståltau) som er plassert i enden av en rullebanen som siste utvei for å hindre en ulykke i tilfelle bremsefeil eller annen årsak til nødlanding. Dette nettet vil i så fall fange hele flykroppen og egner seg kun for små flytyper, som for eksempel jagerfly.
Bremsekrok ble første gang brukt i 1911. Hugh Robinson som var sjefsingeniør for Glenn Curtiss innførte begrepet. Bremsekrok ble brukt på en plattform som ble bygget på dekket av et krigskip, på dekket av USS «Pennsylvania», og flyveren var Eugene Ely
Jim Smith
Som manager
Smith ble værende i Birmingham fram til februar 1982, og i mars 1982 ble han ny manager for Oxford United som dette året spilte i engelsk 3. divisjon. Klubben vant 3. divisjon i 1983/84 sesongen med 95 poeng, åtte poeng mer enn Wimbledon FC som ble nummer 2. Året etter ble nyopprykkede Oxford også vinner av 2. divisjon, og klubben kunne dermed delta for første gang på det øverste nivået i engelsk fotball. Selv om klubben hadde hatt stor suksess med Smith som sjef, nektet klubbens styreformann, Robert Maxwell, å forbedre Smiths kontrakt, noe som førte til at Smith sa opp jobben som manager i juni 1985.
Hans neste klubb ble Queens Park Rangers FC, og i 1986 kom laget til finalen i Ligacupen der det ble et 3-0-tap mot hans gamle klubb, Oxford United. I desember 1988 gikk han til Newcastle United FC. Laget hadde slitt tidlig i 1987/88-sesongen, og Smith greide ikke å snu trenden og laget rykket ned etter å ha blitt nummer 20 og sist i 1. divisjon. Året etter endte laget som nummer 3 i 2. divisjon, men ble slått ut playoffkampene og måtte spille nok en sesong på det nest øverste nivået. Etter relativt svake resultater i 1990/91-sesongen fikk Jim Smtih sparken i klubben fra Tyne and Wear i mars 1991.
Sommeren 1991 ble han ny manager for Portsmouth FC, og under hans periode i klubben ble laget værende på det nest øverste nivået i engelsk fotball. I 1991/92-sesongen ble laget nummer 9, i 1992/93-sesongen nummer 3 og i 1993/94-sesongen nummer 17. Han forlot klubben vinteren 1995 da han følte at salg av nøkkelspillere gikk ut over den sportslige satsingen. Sommeren 1995 takket han ja til å bli manager for Derby County FC, og noe av det første han gjorde i denne klubben var å ansette Steve McClaren som sin assistent. Duoen tok klubben fra Derbyshire opp fra engelsk 1. divisjon (som nå var blitt det nest øverste nivået i engelsk fotball) til Premier League i sin første sesong, og klubben gjorde det relativt bra de neste sesongene i den engelske toppdivisjonen. I februar 1999 gikk imidlertid McClaren til en ny jobb som assistent i Manchester United, og klubbens resultater ble etterhvert også dårligere. I oktober 2001 fikk han sparken i Derby, og hans assistent Colin Todd overtok som ny sjef.
I de neste årene jobbet Smith som assistent, først Coventry City FC i 2002, deretter i samarbeid med Harry Redknapp i Portsmouth og Southampton FC. I 2004/05 rykket Southampton ned fra Premier League, og klubben tilbød ikke Smith ny kontrakt som assistent til Redknapp.
I mars 2006 gikk Jim Smith inn i styret til sin gamle klubb Oxford United, og han gjorde også comeback som manager. Laget hadde gjennom hele sesongen slitt med dårlige resultater, og Smith klarte ikke å hindre at laget rykket ned fra Football League Two på slutten av sesongen.
Holborn
Holborn er et område i distriktet West End i det sentrale London, mellom Soho og City of London. Området er hovedsakelig en gate dominert av kontorer og forretninger som går østover fra det nordøstlige hjørnet av Covent Garden og mot Smithfield.
Historie
En tidlig bosetning oppsto ved utkanten av City of London ved siden av en «hole bourne» (hollow brook på moderne engelsk), det vil si en bekk i et hull eller nederst i et trangt senkning. Den bekken eller elven ble senere kjent som Fleet og ble senere dekket over av Farringdon Street og Farringdon Road. Dybden på dagens elv som går under Holborn Viaduct gir et inntrykk av hvordan denne dalen en gang var. Den veien som nå heter Holborn (Holborn Viaduct øst for Holborn Circus og High Holborn vest for Gray’s Inn Road) eksisterte i 1249 som Holeburnestreete.
Djevelens festning
Djevelens festning (originaltittel: The Keep) er en britisk-amerikansk grøsser fra 1983 regissert av Michael Mann. Filmen er lagt til en øde fjellandsby i Romania under andre verdenskrig. I nærheten befinner det seg en mystisk festning som tyske okkupanter forsøker å åpne. De slipper samtidig løs den uhyggelige kraften som bor i festningen. Hovedrollene spilles av Scott Glenn, Gabriel Byrne, Jürgen Prochnow og Ian McKellen. Filmen er basert på roman fra 1981, skrevet av F. Paul Wilson.
Holborn
Historie
I løpet av 1800-tallet ble Holborn stadig mer overbefolket og preget av slum og forurensning, men en omfattende sanering fant sted mot slutten av århundret, blant annet ved at den nye gaten Kingsway ble anlagt gjennom slummen.
Djevelens festning
Handling
Handlingen er satt til Romania under andre verdenskrig. Et forlatt sted i de rumenske fjell ligger en festning som ikke er bygget for å holde noen ute, men for å holde "noe" inne. Tyske elitesoldater slår seg ned i området for å passe på grensepasset mellom Romania og nabolandet. Når de installerer seg i bygningen utløser de en mekanisme som slipper festningens innestengte vesen løs. Underlige og skremmende ting begynner å skje. Soldater smelter bort, personer forsvinner sporløst. Lokalbefolkningen prøver å advare tyskerne mot et demoniske vesen som de mener befinner seg der, men de trosser advarslene og holder fast på at det er partisaner som står bak myrderiene.
Om filmen
Djevelens festning har fått 40 % på Rotten Tomatoes.
Holborn
Historie
Området preges av forretninger og av rettsinstitusjoner som Lincoln's Inn, Gray's Inn og Royal Courts of Justice. London School of Economics og Theatre Royal Drury Lane ligger i Holborn. Områdets eldste bygning er St. Etheldredas kirke fra 1251. Holborn Viaduct er en støpejernsbru som i 1896 ble bygd over elven Fleet. Kjente gater i Holborn er Holborn, Aldwych, Drury Lane, Chancery Lane, Gray's Inn Road og juvelérgaten Hatton Garden.
Djevelens festning
Om filmen
Den har fått 2 av 5 stjerner i Den store film- og videoguiden (1987).
Den innbragte 4 millioner dollar på kino i USA. Produksjonskostnadene var på mellom $6 og $11 millioner.
Holborn
Historie
Holborn opphørte som egen administrativ enhet i grevskapet Middlesex i 1965, da området ble en del av distriktene Camden og City of Westminster.
Transport
Nærmeste undergrunnsstasjoner er:
Moyen-Comoé
Moyen-Comoé er en region på Elfenbenskysten. Den ligger øst i landet og grenser til regionene Zanzan, Sud-Comoé, Agnéby og N'zi-Comoé. Den grenser også til landet Ghana i øst.
Administrativ inndeling
Moyen-Comoé er delt inn i to departementer.
Summersun
Summersun er et musikkalbum med Frøydis Skinnarland, utgitt i 2007. Dette er hennes eneste plate under eget navn.
Laurin & Klement
Laurin&Klement var en produsent av sykler, motorsykler og biler fra Mladá Boleslav, Böhmen (da en del av Østerrike-Ungarn). Selskapet ble stiftet i 1895, og bygget sine første biler i 1905. De ble senere den største bilprodusenten i Østerrike-Ungarn. I 1925 ble selskapet solgt til Škoda.
Selskapet hadde navn etter stifterne Václav Laurin (født 27. september 1865, død 4. desember 1930) og Václav Klement (født 16. oktober 1868, død 13. august 1938).
Škoda bruker nå L&K som betegnelse på modeller med mye ekstrautstyr.
Martin Andreas Unmack
Unmack var født i København, som sønn av brennevinsbrenner David Unmack og Kirstine Jensdatter. Han var ferdig utdannet jurist med Examen Juridicum i 1777. I 1784 begynte han å arbeid som kopist ved Generaltoldkammeret. Samme år giftet han seg med Margrethe Eleonora Rønne, som døde i Tromsø i 1811, fem år etter sin mann.
Unmack ble i 1788 ansatt som fogd i Nord-Hordaland og Voss fogderi i Søndre Bergenhus amt. Den 7. mai 1800 ble han forflyttet fra denne stillingen og ble amtmann i Finnmark etter Ole Hannibal Sommerfeldt. I Finnmark flyttet han inn i amtmannsboligen Altagård, som var ferdigstilt i 1743, og, til tross for diverse utbedringer gjennom årene, trengte vedlikehold og reparasjoner. Unmack korresponderte med myndighetene i København om saken, men fikk beskjed om at det var amtmannens plikt å vedlikeholde amtmannsboligen. Unmack hadde flere utfordringer i sin tid som amtmann. Pesten herjet, og i 1804 var det spesielt ille i Alta og Talvik. På kort tid døde 230 mennesker. Amtmannen måtte dele ut statsinnkjøpt mel, poteter og andre matvarer.
Finnmark var ennå ikke med i den alminnelige vernepliktsordningen, men det var mye ufred i verden, og Unmack satte i gang flere tiltak for å øke forsvarsevnen i amtet. Han sørget for at det ble ført manntall over alle menn mellom 16 og 50 år. Frivillige ble samlet noen dager hvert år på de ulike tingstedene, der fogden skulle motivere dem, og der de lærte å skyte og lyde kommando samt å rope «Kongen leve!» De som ikke hadde våpen, kunne kjøpe. De som ikke hadde råd til det, fikk utlevert en to meter lang staur med en jernspiss på. De frivillige ble også bedt om å ta med seikroker, båtshaker og lignende til mønstringene. Etter hver øvelse fikk hver mann «en passende Portion» brennevin.
Unmack var amtmann frem til han døde i 1806 og ble begravet på Talvik kirkegård i Alta kommune. Han ble etterfulgt som amtsmann av Hilmar Meincke Krohg.
Stammlager VI A
Stammlager VI A var en krigsfangeleir i Hemer, Westfalen, som var i drift fra høsten 1939 til 13. april 1945 i det området som hadde tilhørt Blücher-Kasernen. Den var en av de største krigsfangeleirene i det Tredje rike og ble ansett som en utryddelsesleir for primært sovjetiske krigsfanger. De fleste fangene, som var satt til tvangsarbeid i gruvene i Ruhrområdet, var registrerte i Herner.
Etter andre verdenskrig benyttet de allierte anleggene til interneringsleiren Camp Roosevelt. Fra 1946 til 1955 var leiren hovedkvarter for den belgiske okkupasjonsmakten, og i 1956 overtok Bundeswehr.
En minnestein og et historierom er opprettet der for å huske de tidligere krigsfangene.
Procampodeidae
Procampodeidae er en liten familie med bare to arter av primitive seksbeine virveldyr som hører til ordenen tohaler (Diplura). Familien omfatter bare to kjente arter fra områder med middelhavsklima.
Det første store togrøveriet
Det første store togrøveriet (originaltittel: The First Great Train Robbery) er en britisk action- og kriminalfilm fra 1979 regissert av Michael Crichton. Den er basert på hans egen 1975-roman, Det store togrøveriet. Hovedrollene spilles av Sean Connery, Donald Sutherland og Lesley-Anne Down.
Procampodeidae
Utbredelse
De to artene er beskrevet henholdsvis fra Italia og California, begge områder med typisk middelhavsklima.
Det første store togrøveriet
Både filmen og boka er basert på en virkelig hendelse kjent som Great Gold Robbery of 1855.
Den er kjent under tittelen The Great Train Robbery i USA.
Handling
Handlingen er lagt til året 1860 i England. Det transporteres gull for 25 000 pund med jernbane, og historiens første kupp på tog i fart utføres.
Om filmen
Filmen gjorde det kommersielt brukbart i USA hvor den brakte inn $13 millioner på kino.
Den fikk bra omtale av Variety og Roger Ebert. Den har fått brukbare 78% på Rotten Tomatoes.
Lutz Pfannenstiel
Lutz Pfannenstiel (født 12. mai 1973 i Zwiesel) er en tidligere tysk fotballkeeper. Han er den første og eneste profesjonelle fotballspilleren som har spilt fotball i alle de seks kontinentale fotballforbund i FIFA.
Klubbkarriere
Da han spilte i Singapore ble han anklaget for å hjelpe mafiaen med kampfiksing. Han satt fengslet i tre måneder, men ble aldri funnet skyldig av verken en dommer eller jury. Etter å ha passert flere løgndetektortester ble han til slutt sluppet fri, 16 kg. lettere og et titalls tusen dollar fattigere.
26. desember 2002 var han klinisk død tre ganger etter en kollisjon da han spilte for Bradford Park Avenue mot Harrogate Town i UniBond League. Skaden var så alvorlig at dommeren, John Moss, valgte å avbryte kampen. Bradford Park Avenue ledet 2-1 i det kampen ble avbrutt.
Mens Pfannenstiel spilte for Bærum i 2003 var det flere speidere fra europeiske toppklubber på kampene. De var der for å se nærmere på Nick Rios Haugen. Ifølge han selv, skal speiderne ha vært på fire kamper, og Pfannenstiel ble banens beste i samtlige. Dette resulterte i at han ble tilbudt en måneds prøvespill med AC Milan. Italienerne var fornøyd med Pfannenstiel, men valgte å la ham gå til Calgary Mustangs.
Brioude
Brioude (oksitansk Briude) er en by og kommune i departementet Haute-Loire i regionen Auvergne-Rhône-Alpes sentralt i Frankrike. Den er sous-préfecture i departementet Haute-Loire, og ligger ved bredden av elva Allier, en av sideelvene til Loire.
Historie
Martyrene Julien og Ferréol døde i Briuode på 300-tallet og ble skytshelgener for byen. Keiser Avitus, som døde i 456, ble gravlagt ved helligdommen til Julien.
Brioude ble omringet og erobret av gotere i 532, senere burgundere, sarcenere i 732 og til slutt normannere. Som karolingisk by ble Brioude forholdsvis viktig. Vilhelm I av Aquitaine preget myntene her, og da Louis V av Frankrike giftet seg med Adelaide av Anjou der i 980 ble de kronet som konge og dronning av Aquitaine. Adelaide var mye yngre enn kongen og flyktet til Arles i 982. Festdagen for St. Julien ble så populær på 1000-tallet at man måtte bygge herberge for å ta seg av de syke og trengende. I 1181 måtte vikomten av Polignac, som hadde plyndret byen to år tidligere, gjøre en offentlig unnskyldning for kirka, og oppretta en gruppe på 25 riddere som skulle forsvare levningene av St. Julien. På 1300-tallet var byen hovedkvarter for Bérenger, herre av Castelnau, som ledet en bande av militære eventyrere som så herjet rundt i Frankrike. Ridderne av St. Julian hadde tittelen grever av Brioude, og lenge motsatte de seg de borgerlige frihetene til innbyggerne.
Auzon-skrinet var i Brioude frem til den franske revolusjon.
Befolkningsutvikling
Antall innbyggere i kommunen Brioude
Tidsskrift for familierett, arverett og barnevernrettslige spørsmål
Tidsskrift for familierett, arverett og barnevernrettslige spørsmål er et norsk vitenskapelig juridisk tidsskrift med fagfellevurdering.
Det utgis av Gyldendal Akademisk. Tidsskriftet ble etablert i 2003 og utkommer fire ganger årlig. Det omfatter bl.a. fagartikler, kommentarer til dommer, anmeldelser av nye bøker, redegjørelser for endringer i lovverket og omtaler av forslag til lovendringer, samt omtale av nye avgjørelser fra menneskerettighetsdomstolen i Strasbourg som omhandler spørsmål innenfor de fag som tidsskriftet dekker. Tidsskriftet er ikke utelukkende juridisk; særlig innen barneretten er også andre disipliner som psykologi, psykiatri og sosiologi representert.
Fra 2003 har tidsskriftets hovedredaktør vært professor dr. juris Asbjørn Strandbakken. Professor dr. juris Tone Sverdrup er redaktør for familieretten, professor dr. juris Peter Lødrup for arveretten og professor dr. juris Aslak Syse er redaktør for barneretten.
Hemorrhagisk hjerneslag
Hemorrhagisk hjerneslag (ofte kalt hjerneblødning) er nevrologisk sykdom som utgjør ca. 10–15% av alle tilfeller av hjerneslag. Man skiller mellom to typer hemorrhagiske hjerneslag, intrecerebral blødning og subarachnoidalblødning. Andre typer intrakranielle blødninger, nærmere bestemt subduralblødninger og epiduralblødninger, kategoriseres ikke som hjerneslag.
Uhu!
Uhu! er en norsk eventyrserie for barn som gikk på NRK Barne-TV fra 2001 til 2003. Serien omhandlet flere spøkelser som hadde mistet spøkelseskraften sin og derfor ikke kunne spøke, men det skjedde mye rart i spøkelseshuset likevel.
Spøkelsesserien ble spilt inn i Saxegården, i Oslos Middelalderpark. Selve huset er fra 1700-tallet, og kan beskues av publikum fra utsiden, men ikke fra innsiden. Innspillingene foregikk i hovedetasjen og på loftet.
Hele serien ligger tilgjengelig på nrk.no fra og med 1. september 2022.
Handling
Spøkelsene likte mat, men kan bare spise hermetikk som finnes i to smaker, stek og napoleonskake.
Hver gang spøkelsesalarmen går, uler det, og det er kommet et nytt spøkelse til huset. Da er det spøkelsessjefen Polters oppgave å ta godt imot dem. Når spøkelsene kommer til spøkelseshuset, må de få et oppdrag. Det får de av et orakel. Når spøkelsene har mestret oppdraget sitt, kommer de til Hermetika, hvor det bugner av masse deilig hermetikk i alle slags smaker. Klarer spøkelsene derimot ikke oppdraget sitt, havner de på Slampamperøyene, hvor det er kaldt og kjedelig og dårlig utvalg av hermetikk. For å få et glimt av disse stedene, kan man bruke Hermetikakikkerten, som er to skiver med servelat, for å se hvordan det er der.
Gjestestoller
Manuskript: De Gyngende Seismologer
USA under Paralympiske vinterleker 2006
USA deltok med 56 deltakere i de paralympiske vinterlekene 2006 i Torino. De var en av fem nasjoner som deltok i alle fire idretter; de fire andre var Canada, Italia, Norge og Sverige.
Sharleen Stratton
Sharleen Stratton (født 9. oktober 1987 i Brisbane i Queensland) er en australsk stuper som har representert Australia i flere internasjonale konkurranser.
I likhet med mange andre stupere, begynte Stratton å konkurrere i gymnastikk, men byttet til stuping i en alder av tolv år. Stratton vant gull-medalje under Samveldelekene 2006 som ble avholdt i Melbourne og konkurrerte under OL i Beijing som ble avholdt i 2008. Stratton deltok sammen med Briony Cole i tre meter synkronstup for kvinner under Sommer-OL 2008. Stratton klarte å beholde tredjeplassen for Australia under VM i svømming 2007. Kvinnenes 3 meter stuping under Sommer-OL 2008 kom Stratton på syvendeplass totalt. Samme plass havnet hun på under VM i svømming 2011.
I 2011 vant Stratton bronsemedalje under VM i svømming 2011 i 3 meter synkron kvinner sammen med Anabelle Smith.
Iron Maiden: Flight 666
Iron Maiden: Flight 666 er en britisk-kanadisk dokumentarfilm som omhandler første del av Iron Maidens Somewhere Back in Time-turne i 2008. I løpet av 45 dager spilte bander 23 konserte på fem kontinenter. Dette var den første turneene hvor de benyttet eget passasjerfly, "Ed Force One", med bandets vokalist bak spakene.
En betydelig del av turneen foregikk i Latin-Amerika, i land hvor de aldri tidligere har turnert, slik som Costa Rica og Colombia.
DVD-en ble gitt ut i Norge av EMI Music. Den ble vist på NRK under tittelen På vingene med Iron Maiden.
Sporliste
DVD Disk 2 og CD
Album
Flight 666 – The Original Soundtrack er et konsertalbum fra Iron Maiden, utgitt mai 2009. Albumet er CD-utgivelsen av lydsporet fra DVD-utgivelsens disk 2.
Ringsegård
Ringsegård er et tettsted i Falkenberg kommune i Hallands län i Halland i Sverige. I 2010 hadde tettstedet 446 innbyggere.
Lars Øvernes
Lars Øvernes (født 28. februar 1989 i Haugesund) er en norsk fotballspiller. Han er et lovende keeperemne som spilte i seks sesonger for FK Haugesund før han meldte overgang til før 2013-sesongen. Har ved en anledning vært med i troppen til Norges ungdomslandslag (U-19).
Øvernes ble klar for Hamarkameratene den 4. desember 2012 etter å ha skrevet under på en treårskontrakt med klubben. Han prøvespilte for klubben på høsten samme år.
Badiasis
Badiasis er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).
Levevis
Larvene lever i råtten ved.
Utbredelse
Slekten er utbredt i Sør-Amerika.
Alessandro Valignano
Alessandro Valignano, kinesisk: 范禮安, pinyin: Fàn Lǐ’ān, født 15. februar 1539 i Chieti i Kongedømmet Napoli, død 20. januar 1606 i Macao ) var en italiensk jesuitt som var med på å overvåke den katolske misjon i Det fjerne østen, og særlig i Japan. Han var den mest betydningsfulle organisator og superior for misjonene i Asia siden Frans Xavier.
Jørgen Hovde
Hovde er oppvokst i Hokksund. Han er utdannet bibliotekar fra Høgskolen i Oslo og Akershus 2009–12.
Alessandro Valignano
Bakgrunn og virke
Etter studier til den juridiske doktorgrad i Padova havnet han i en rettstvist og ble fengslet for en kort stund. I 1566 trådte han inn i jesuittordenen, og studerte filosofi og teologi ved Collegio Romano og ble presteviet i 1570 i Roma. Deretter ble pater Valignano novisemester i Roma, og blant hans noviser var den senere så berømte kinamisjonæren Matteo Ricci.
Han ble utnevnt av jesuittgeneralen, pater Everard Mercurian, til leder for jesuittenes misjoner i Østen («visitator og generalvikar for hele Orienten»), og forlot Roma den 20. september 1573. Veien gikk via Milano og Madrid og så sjøveien rundt Afrika, med ankomst i India den 6. september det følgende år.
Senere gikk veien til Macao, der han virket ti måneder (1578–1579). Kontakten inn i Kina derfra var vanskelig; faktisk var det generelt forbudt for utlendinger å reise inn i landet. Ikke desto mindre var det allerede i 1565 fem tusen kinesiske kristne i byen. Pater Valignano ble meget fortørnet over å måtte fastslå at jesuittene i byen brukte mer tid på å betjene de ni hundre portugisere i kolonien fremfor å ta seg av kineserne. Han kom til Japan 25. juli 1579. Så fulgte mange år i en rekke ledende stillinger i jesuittordenens ledelse i Østen, med stadige reiser mellom India (Goa, Cochin), Kina (Macao) og Japan.
Jørgen Hovde
Han var leder for Buskerud og Vestfold distrikt av NKP i 2013.
Alessandro Valignano
Bakgrunn og virke
Det var pater Valignano som sendte de første jesuitter inn i Kina: Patrene Michele Ruggieri – tilkalt fra Indiamisjonen -, fulgt av Matteo Ricci og Francesco Pasio.
Valignanos granskning av de senere tiårs katolsk misjon førte ham til en rekke konklusjoner som skulle bli av stor betydning fremover. Den første var at kristendommens bånd til den ekspanderende vestlige kolonihandel var mer en hemsko enn en støtte for forkynnelsens gjennomslagskraft. Han begynte derfor å løsne på misjonens bånd til og nær avhengighet av den portugisiske stat, og passet på at ikke kolonimakten la seg for meget opp i kirkens arbeide. Videre forbød han jesuittordenens medlemmer å samarbeide med den portugisiske inkvisisjonens jakt på heretikere. Inkvisisjonen var blitt gitt innpass i India i 1540. Men det viktigste var pater Valignanos tredje overbevisning, nemlig om kulturell tilpasning (adaptasjonsmetoden). Denne tilpasningslinjen skulle bli pregende for jesuittenes misjonsinnsats i Asia i nær to hundre år fremover, skjønt den fikk en knekk i og med utfallene av ritestridene i Kina og i India.
I Japan var han en pådriver for en rask japanisering av lokalkirken. I 1580 gikk han inn for kulturkunnskap for betingelse for en fremtidig biskop av Japan, og vil helst ha en japaner på bispestolen:
Valignano var den katolske Orientmisjonens fremste og mest toneangivende «missiolog» (for å bruke et moderne ord). Hans tankegang, som han også ville gjøre gjeldende for Kina, lar seg illustrere ved hans standpunkter i Japan:
I 1587 gav den japanske hersker Toyotomi Hideyoshi et edikt (som han dog ikke fulgte opp særlig iherdig) om utvisning av de katolske misjonærer. Dette fikk Valignano til å vurdere nye tiltak. Under sitt annet opphold i Japan (1590–1592) holdt jesuittene der et møte der det ble besluttet å opprette et eget kollegium i Macao for utdannelse av japanske prester. Jesuittene i India kunne ikke begripe hvorfor dette skulle være nødvendig, og deres motstand forsinket prosjektet, men ettersom paven forstod Valignanos argumenter kunne St. Pauls universitetskollegium åpne i 1594. Her ble ikke bare japanere presteutdannet, men også europeiske misjonærer øremerket for Japan fikk sin endelige formasjon der i samlivet med sine japanske medbrødre. For Valignano var det grunnleggende at det var europeerne som skulle tilpasse seg japanerne, – ikke omvendt. (Da Japan senere ble helt lukket for misjonen, forandret kollegiet karakter ved at det nå helt og holdent konsentrerte seg om forberedelse av prestetjeneste i Kina.)
7 × 33 mm Sako
7 × 33 mm Sako er en patron for rifle utviklet av den finske våpenprodusenten Sako. Det første våpenet kamret for denne patronen het L46, og kom i 1946.
Patronen var spesielt godt egnet for toppjakt på tiur og orrfugl. 7 mm kaliber ble valgt for å sikre god effekt med helmantel på storfugl. Hylsehodet på patronen har samme dimensjoner som 9 x 19 mm Luger, noe som visstnok henger sammen med dårlig tilgang på verktøy like etter andre verdenskrig. Det fantes massevis av utstyr etter produksjonen av 9 mm maskinpistoler under krigen, og dermed ble denne dimensjonen brukt.